Divionenses fratres concilio primo die [sessionis] interfuerant; et quia per se nequibant electione pontificis sui ordinare aecclesiam, concesserant. Sexta erat feria quando haec facta sunt; et quia electio fratrum, quibus praeesse debebat, ut assolet, requirebatur, hec fuit diffinitio concilii ut, si die dominico fratres electioni consentientes advenissent, electus benediceretur; si non, electio cassaretur, et ad sua regredi sineretur. Ob id ab episcopo et duce nuncio praepeti cursu Divioni directo, die et hora praestituta fratres adveniunt, electionem factam scripto roborant et obedientiae ejus subdi non reformidant... Die dominico XV kal. octobris consecratus est apud Eduam...